Diari Oficial de la Generalitat Valenciana


Sumari del DOGV 5291, del 29-06-2006 (2006/7062)

Convocatòria i bases específiques que han de regir el procés selectiu per a la provisió d'una plaça de director de Mitjans de Comunicació.
------------------------------------------------------------------------------------------------------------------------------------------

### Dades del document

Número de DOGV
:   5291

Data del DOGV
:   29-06-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/7062


Data del document
:   23-05-2006

Organisme emissor
:   Ajuntament de Mislata

Tipus de document
:   Convocatòria

Descriptors 

:   * Mislata
    * professió de la comunicació
    * concurs administratiu
    * administració local

Convocatòria i bases específiques que han de regir el procés selectiu per a la provisió d'una plaça de director de Mitjans de Comunicació. [2006/F7062]  
Convocatòria i bases específiques, aprovades per la Resolució de l'Alcaldia de data 22 de maig del 2006, que han de regir (juntament amb les bases generals publicades en el BOP núm. 2, de data 3 de gener del 1996), el procés selectiu per a la provisió d'una plaça de director de Mitjans de Comunicació, vacant en la plantilla de funcionaris d'este ajuntament  
1. Denominació de la plaça  
Director de Mitjans de Comunicació.  
2. Naturalesa  
Funcionari (grup B).  
3. Nombre de places  
Una.  
4. Titulació exigida  
Estar en possessió del títol de diplomat universitari o equivalent, o complir les condicions requerides per a obtindre'l en la data en què acabe el termini de presentació de sol·licituds.  
5. Tribunal específic  
Assessors del tribunal que assistixen a la sessió amb veu però sense vot: un especialista de valencià.  
6. Sistema de selecció  
Concurs oposició.  
7. Drets d'examen  
25 euros. Les persones interessades efectuaran l'ingrés en el següent número de compte: La Caixa, situada a l'avinguda Blasco Ibáñez, número 17, de Mislata, en el compte següent: 2100 1432 36 2798961112. El justificant de l'ingrés haurà d'entregar-se juntament amb la instància. Podran quedar exempts del pagament dels esmentats drets els aspirants que acrediten greu situació econòmica per mitjà de la presentació de l'oportú certificat de l'oficina d'ocupació en què conste que estant desocupat no percep cap prestació econòmica de desocupació.  
8. Proves de l'oposició  
8.1. Exercicis obligatoris i eliminatoris  
. Primer exercici  
Consistirà en el desenvolupament per escrit d'un tema entre dos proposats pel tribunal entre els continguts en l'apartat del temari de matèries comunes. La seua duració es fixarà pel tribunal amb la deguda antelació, atenent el seu contingut, sense que puga ser superior a 90 minuts. La qualificació d'este exercici serà de 0 a 10 punts.  
. Segon exercici  
Consistirà a desenvolupar per escrit, durant un temps màxim de dos hores, un tema entre dos proposats pel tribunal en relació amb el temari de matèries específiques. Este exercici el llegiran els opositors en lectura pública. La qualificació d'este exercici serà de 0 a 10 punts.  
. Tercer exercici  
Consistirà en la realització, en un temps màxim que determinarà el tribunal, d'un supòsit pràctic relacionat amb les tasques i comeses pròpies del lloc de treball i que el fixarà el tribunal immediatament abans de tindre lloc l'exercici. Per a la realització d'este exercici el tribunal podrà autoritzar la utilització de textos legals o material i documentació apropiats.  
8.2. Exercici obligatori, però no eliminatori  
. Quart exercici  
Consistirà en la realització de dos proves:  
1. Coneixement oral del valencià per mitjà de lectura d'un text triat pel tribunal.  
2. Coneixement escrit del valencià per mitjà d'una traducció del valencià-castellà, i viceversa, d'un text triat pel tribunal, durant un temps màxim de 20 minuts.  
La qualificació d'este exercici serà de 0 a 2 punts.  
9. Fase de concurs  
Finalitzats els exercicis de la fase d'oposició es procedirà a realitzar el concurs entre els aspirants que hagueren superat els exercicis de la fase anterior, d'acord amb el barem següent:  
9.1. Titulacions  
Es puntuarà amb dos punts la possessió de títol acadèmic de nivell superior a l'exigit.  
9.2. Experiència. Fins a un màxim de 6 punts.  
. Es valorarà a raó d'un punt i mig per any complet de servicis (o la part proporcional de la fracció de l'any) prestats en este ajuntament en plaça igual o semblant com a funcionari o contractat laboral.  
. Es valorarà a raó d'un punt per any complet de servicis (o la part proporcional de la fracció de l'any) desenvolupats en qualsevol administració pública en plaça igual o semblant com a funcionari o contractat laboral.  
Es tindran en compte per a això els certificats originals expedits pels responsables del departament, servici o àrea de l'administració on hagen sigut desenvolupats.  
9.3. Cursos i seminaris. Fins a un màxim de 2 punts  
. Es tindran en compte aquells cursos i seminaris de formació i perfeccionament que tinguen relació amb el lloc de treball convocat i/o amb l'àrea que corresponga i que hagen sigut organitzats per universitats, Institut Valencià d'Administració Pública, escoles de formació de funcionaris o qualsevol altre curs homologat per l'IVAP, així com els organitzats o impartits per altres organismes públics.  
Es valoraran d'acord amb l'escala següent:  
a) Cursos de 20 o més hores: 1 punt.  
b) Cursos de 10 o més hores: 0,5 punts.  
c) Cursos de 5 o més hores: 0,2 punts.  
9.3. Altres mèrits. Fins a un màxim de 2 punts.  
Es tindran en compte:  
. Haver participat en jornades, congressos, conferències, taules redones i qualsevol altra activitat que tinguen relació amb les funcions pròpies del lloc de treball.  
. Haver realitzat publicacions o treballs sobre temes relacionats o aplicables a les funcions i tasques pròpies de la plaça que s'ha de cobrir.  
L'orde derivat de la qualificació definitiva estarà determinat per la suma de les puntuacions obtingudes en el conjunt de les fases del procés selectiu.  
10. Temari  
Matèries comunes  
Tema 1. La Constitució Espanyola de 1978. Principis generals. Drets i deures constitucionals dels espanyols.  
Tema 2. L'estat. Organització institucional de l'estat: la Corona, el poder legislatiu, el Govern, l'administració de l'estat, el poder judicial.   
Tema 3. L'estat. Organització territorial de l'estat: preceptes constitucionals, l'administració local i les comunitats autònomes.  
Tema 4. Els estatuts d'autonomia: l'Estatut d'Autonomia de la Comunitat Valenciana.  
Tema 5. El règim local espanyol: principis constitucionals i regulació jurídica.  
Tema 6. El municipi: concepte, el terme municipal, la població i l'empadronament.  
Tema 7. Estructures supramunicipals. Mancomunitats. Agrupacions. La comarca. Les àrees metropolitanes.  
Tema 8. Organització municipal: l'ajuntament, l'alcalde, el Ple, la Comissió de Govern, els tinents d'alcalde, les comissions informatives i la Comissió Especial de Comptes. Competències municipals.  
Tema 9. Règim general de les eleccions locals: antecedents, època actual, elecció d'alcalde i disposicions per a les eleccions provincials.  
Tema 10. La funció pública local i la seua organització.  
Tema 11. Drets i deures dels funcionaris públics locals. Incompatibilitats. Règim disciplinari.  
Tema 12. Els ingressos públics: conceptes i classes. L'impost. Les taxes fiscals. Els preus públics.  
Tema 13. Règim jurídic del gasto públic local. Control del gasto.  
Tema 14. Els pressupostos locals.  
Matèries específiques  
1. Evolució dels mitjans de comunicació públics de Mislata. Organització de l'àrea municipal.  
2. Història de Mislata.  
3. L'elaboració dels pressupostos dels mitjans de comunicació municipals.  
4. Organització d'un departament de mitjans de comunicació. Necessitats tècniques i recursos humans.  
5. Regulació constitucional del dret a la intimitat.  
6. Regulació constitucional del dret a la pròpia imatge.  
7. El secret professional.  
8. La clàusula de consciència.  
9. Els col·legis professionals en el món del periodisme.  
10. El nou horitzó que planteja la TDT en l'àmbit local.  
11. Estructura i organització d'un projecte tècnic de televisió digital pública.  
12. Calendari de la implantació de la TDT local a la Comunitat Valenciana.  
13. Escenari de la TDT a València i la seua àrea metropolitana. Demarcacions territorials.  
14. La implantació de la TDT a Europa.  
15. Noves formes de televisió: TV-IP, TV al mòbil i TV d'alta definició.  
16. La informació audiovisual: tipus de pla segons la referència espacial.  
17. La informació audiovisual: tipus de pla segons el procediment de treball.  
18. Tipus d'objectius d'una càmera de vídeo.  
19. Moviments i desplaçaments de càmera.  
20. Muntatge audiovisual: les transicions entre plans.  
21. Tipologia dels guions audiovisuals.  
22. Models de gestió d'una emissora de ràdio municipal. El finançament de les ràdios municipals.  
23. Les modalitats de la ràdio local: municipals, culturals i comercials.  
24. Llei 7/1984, de Creació de l'Entitat Pública Radiotelevisió Valenciana (RTVV).  
25. Elements del disseny periodístic en premsa escrita.  
26. El redisseny d'un producte periodístic: objectius i passos.  
27. Gabinets de premsa en l'administració local. Organització i funcions.  
28. La direcció de comunicació: funcions, facultats i responsabilitats del director. Organigrama i estructura. Objectius.   
29. El gabinet de comunicació davant d'una situació de crisi.  
30. La comunicació pública dels governs.  
31. Campanyes de comunicació pública.  
32. Les entrevistes: pautes generals, tipus i rodes de premsa.  
33. L'edició de notícies: les funcions d'un redactor en cap.  
34. Tècniques de direcció del personal.  
35. El periodisme d'investigació: trets distintius, qualitats útils i riscos.  
36. Les fonts de la informació: classificació, criteris d'avaluació i processos d'identificació i atribució.  
37. La formació de comunicadors dins d'una organització.  
38. El gabinet de comunicació com a font informativa: rodes de premsa, notes o comunicats i entrevistes.  
39. Decàleg per a aconseguir una adequada presència en els mitjans de comunicació.  
40. Regulació constitucional del dret a l'honor.  
41. L'elaboració dels sondejos i la seua influència en l'opinió pública.  
42. La propaganda política com a fenomen comunicatiu: persuasió, propaganda i publicitat.  
43. Models i formes de la propaganda.  
44. Estratègies de comunicació en les campanyes electorals.  
45. Líder i mitjans de comunicació en la societat de masses.  
46. La comunicació institucional en l'administració pública.  
47. Els think tanks i la seua presència al nostre país.  
48. Relacions entre mitjans de massa i les institucions polítiques  
Mislata, 23 de maig de 2006.. L'alcalde: Manuel Corredera Sanchis.